Universiteti i Aberdinit

Universiteti i Aberdinit është një universitet kërkimor publik, i cili ndodhet në qytetin e Aberdinit, në veri të Skocisë. Ai është një universitet i moçëm, i themeluar në 1495 nga Ipeshkvi i Aberdinit, William Elphinstone, i cili në emër të Mbretit të Skocisë James IV i kërkoi Papa Aleksandrit VI që të bekonte themelimin e Kolegjit Mbretëror. Ndërkohë, Kolegji Marischal u themelua në 1593 si një alternativë protestante për studentët që nuk dëshironin të ndiqnin Kolegjin Mbretëror, i cili ishte më konservativ.  Universiteti i sotëm është rezultat i bashkimit të këtyre dy kolegjeve në vitin 1860.

Universiteti ka rreth 13,500 studentë nga nivel Bachelor e deri në Doktoraturë, duke përfshirë edhe shumë studentë ndërkombëtarë.  Universiteti i Aberdinit ofron një gamë të larmishme fushash mësimore, duke ofruar rreth 650 programe studimi gjatë vitit akademik 2012-13. 

 Renditja 

300px|parapamje|majtas|Kolegji Mbretëror

Universiteti i Aberdinit renditet vazhdimisht si një nga 200 universitetet më të mira në botë dhe si një nga më të mirët në Britaninë e Madhe.

 Alumni të njohur 
Shumë figura të njohura dhe të vlerësuara kanë ndekur studimet pranë Universitetit të Aberdinit.  Gjatë viteve të fundit, nga bankat e Universitetit kanë dalë disa personalitete të mirënjohura të politikës britanike, duke përfshirë ish-Sekretarin e Shtetit për Skocinë, Alistair Carmichael, dhe ish-Sekretari i Thesarit, Alistair Darling.  Shumë e figura të rëndësishme në fushën e teologjisë janë shkolluar në Universitet, veçanërisht gjatë shekullit të 17-të, ndërsa në shekullin e 18-të Universiteti i Aberdinit qe një nga qendrat kryesore të filozofisë iluministe, ku spikat figura e filozofit Thomas Reid. Pesë fitues të çmimit Nobel kanë qenë të lidhur me Universitetin e Aberdinit.

 Lidhje të jashtme 
 Faqja zyrtare e Universitetit

 Burim i të dhënave 

Kategoria:Universitete në Britani
Kategoria:Universitete Anglosaksone
Kategoria:Universitete në Skoci